იულიუს პაიერი
იულიუს პაიერი (გერმ. Julius von Payer; დ. 2 სექტემბერი, 1841 — გ. 19 აგვისტო, 1915) — ავსტრიელი არქტიკის მკვლევარი, კარტოგრაფი, მთამსვლელი, მხატვარი. სამხედრო აკადემიის პროფესორი. 1872-1874 წლებში კარლ ვაიპრეხტთან ერთად ხელმძღვანელობდა ექსპედიციას გემზე „ტეგეტჰოფი“, რომლის შედეგად აღმოჩენილი იქნა ფრანც-იოსების მიწა. ეს მოგზაურობა მან აღწერა წიგნში „725 დღე არქტიკის ყინულებში“. დიდი წვლილი შეიტანა ალპური მხარეების შესწავლის საქმეში. 1862 წლიდან გატაცებული იყო ალპინიზმით. მისი სახელობისაა კუნძული, მყინვარი, მთა.